Държавен вестник, бр. 47, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  47
институции, а най-добрите от тях да бъдат стимулирани от държавата. Едновременно с това е 
необходимо да се вземат мерки тези стимули да не достигат само до институциите, а до науч­
ните колективи и отделните учени, което ще се осъществи посредством периодична атестация 
на учените в научните звена и обвързване на заплащането с постигнати научни резултати. 
За оценка на успеха в изпълнението на стратегията в началото на втория етап от изпълне­
нието є се предвижда провеждане на независима международна оценка на научните органи­
зации и изследователските университети, която да даде препоръки за тяхното развитие и за 
усъвършенстване на системата за оценка и атестация на научните организации. Тази оценка 
гарантира публичност и прозрачност при разходването на публичните средства и възможност 
за целенасочена обществена дискусия по основните въпроси на националната научна политика. 
Мерки
1.2.1. Разработване и прилагане на система за периодична атестация на научните органи­
зации и висшите училища, финансирани от държавния бюджет. Системата ще се основава на 
международно приети наукометрични показатели (реферирани научни трудове, цитирания, 
патенти, проекти и др.), като специфични критерии ще се разработят за всяко професионално 
направление и група науки. 
1.2.2. Провеждане на независима международна оценка30 на научните организации – инсти­
тутите на Българската академия на науките и Селскостопанската академия, научните инсти­
тути към министерства и ведомства и изследователските университети, съобразно утвърдената 
международна практика и натрупан опит в органите на Европейската комисия.
1.2.3. Изготвяне на модел за класиране на научните организации и университетите (включи­
телно Рейтинговата система) въз основа на количеството и качеството на научните резултати 
според международно приети наукометрични показатели, съпътствано от съответното целево 
финансиране.
1.2.4. Нормативно задължаване на научните организации и висшите училища, финансирани 
от държавния бюджет, да приемат и прилагат вътрешни правила за атестация както на отдел­
ните свои звена, така и на учените на основата на критериите за атестация на институцията.
1.2.5. Въвеждане от 2019 г. на обществени споразумения с научните организации и висшите 
училища за прилагане на вътрешноинституционални стратегии, включително на ниво факул­
тети, за повишаване качеството на научните изследвания, повишаване на научния потенциал 
и трансфера на резултати и знание, основани на:
•	 Принципите за Европейската харта за изследователи и Кодекс за поведение при подбор 
на изследователи;
•	 Принципите за управление на интелектуалната собственост в дейностите по трансфер на 
знания и технологии и Кодекс за добрите практики31;
•	 Принципите за отворена наука и отворен достъп32.
1.2.6. Интегриране на информацията от атестацията и резултатите от нея с информацията 
за съответния учен и научна организация в Регистъра на научната дейност. 
1.2.7. Приемане на ефективна процедура за освобождаване от академична длъжност при 
незадоволителен резултат от атестации.
1.2.8. Приемане на ред за ограничаване или прекратяване на финансирането на научни звена 
или организации при устойчиво незадоволителни резултати от тяхната научна оценка. 
Дейност 1.3. Повишаване квалификацията на учените в научните организации и висшите 
училища. 
Успешната научна дейност е свързана с непрекъснато повишаване на квалификацията. Ма­
кар и тази мярка да се отнася за всички учени и специалисти, особено внимание следва да 
се обърне на повишаване на квалификацията на младите учени и на учените от институции в 
икономически слаборазвити региони. 
Поради очакваното намаляване на броя на студентите през първия период на изпълнение на 
стратегията той ще бъде използван за повишаване на квалификацията на учените във висшите 
училища чрез разширяване на възможностите за специализации и осигуряване на повече време 
и средства за научни изследвания. По този начин ще бъде постигнато съществено повишаване 
на научното ниво на учените преподаватели и съответно на нивото на висшето училище. Затова 
предвидените в тази дейност мерки трябва да бъдат приложени възможно най-скоро. Препо­
30 В манифеста от Лайден и според международните добри практики за оценка на научните орга­
низации е препоръчан срок между 4 и 6 години.
31 Commission recommendation on the management of intellectual property in knowledge transfer activities 
and code of Practice for universities and other public research organisations
32 Заключения на Съвета относно прехода към система на отворената наука (9256/16), приети от 
Съвета на неговото 3470-о заседание, проведено на 27 май 2016 г.